钦定古今图书集成/方舆汇编/职方典/第1077卷 > 《游玉虚洞》顾圣之
## 钦定古今图书集成/方舆汇编/职方典/第1077卷 > 《游玉虚洞》顾圣之

我生抱疚疾，泉石临膏肓。万里不知远，十年不知长。
杖履出新罗，洞天阻重冈。道逢王子晋，兼接李伯阳。
俱怀康又心，游息安行藏。洞幽入元关，岩敞朝明堂。
狂夫《尚方》外，得领俎豆光。珉匣承玉醴，青莲滴金浆。
天柱峙鼎足，龙门悬石梁。目接且不暇，耳聆讵能详。
谁为蹑昆仑，无繇驾扶桑。此岩在中土，履道胡限量。
由然罕足迹，何必谈荒唐。赤日下西𪩘，朗曜生东方。
我醉车马寂，梦归乌有乡。